Festival Internacional 
Ciutat de Figueres 



Nota de premsa 
Presentació Oficial de la 3a edició • 21/10/2013 



El Festival Internacional del Circ Ciutat de Figueres es consolida com a 
major esdeveniment circense a l'Estat i 3r Festival de Circ a Europa 

després dels celebrats anualment a Mònaco i París 

Pel 3r Festival, triple salt mortal! 



» lr salt » Més internacional que mai 



Avalat per l'èxit de públic i de crítica, amb tant sols dues edicions el Festival figuerenc ha estat acollit 
dins la família dels 16 veritables grans festivals de Circ que existeixen arreu del món projectant la 
imatge de la Ciutat internacionalment. 

1.1. Àmplia repercussió a la premsa internacional 

Al llarg de l'any, la 3a edició del Festival del Circ ha estat objecte d'amplis reportatges en la pràctica 
totalitat de revistes especialitzades mundials -Le Cirque dans l'Univers (França), Bretagne Circus 
(França), Planet Circus (Alemanya), Circus Photo Magazine (Holanda), Zirkus Zeitung (Alemanya), 
ProCircus (Rússia), Circo y Maromas (Mèxic), King Pole (Anglaterra), De Piste (Holanda)- a banda d'haver 
obtingut una gran repercussió en webs i blogs especialitzats del sector circense de Xile a Vietnam. Amb 
només dues edicions a les esquenes, el nom de Figueres ja ressona mundialment com a referent de circ 
de qualitat al costat de cites de molta més antiguitat com els festivals de Mònaco o París pròxims a 
festejar el 40è aniversari. 



1.2. Continuada promoció mundial: una ferma aposta per la internacionalització 

Entre la segona i la tercera edició del Festival, Circus Arts Foundation, promotora de l'esdeveniment, ha 
emprès una intensa tasca de promoció internacional: durant tot l'any s'han realitzat presentacions en 
fòrums, congressos i d'altres festivals del sector circense d'arreu del món. Aquesta labor continuada 
està emplaçant Figueres mundialment com a referent de circ de qualitat tot posicionant la Ciutat en el 
mapa de grans esdeveniments d'arts escèniques. 

En concret, durant el 2013, el Festival de Figueres s'haurà presentat en 8 certàmens a 4 països de llarga 
tradició circense: 

4 a Rússia: 6th International Festival of Circus Arts (Izhevsk, República d'Udmurtia, del 7 al 10 
de març), International Fòrum of Circus Art: Circus Art of the Àrtic (Yakutsk, República de 
Sakhà, del 29 al 31 de març), 12th Moscow International Youth Festival - contest in 
circus art (Moscou, del 5 al 8 de setembre) i Circus World Festival Idol (Moscou, de l'li al 
13 d'octubre), 

2aXina:lst China International Circus Festival Fòrum (Guangzhou, del 20 al 24 de març) 

1 China International Circus Festival (Zuhai, del 20 de novembre a I'l de desembre), 

2 a França: 14ème Festival International du Cirque de Val d'Oise (Domont, 27 al 29 de 
setembre) i 15ème Festival International du Cirque de Saint Paul-lès-Dax (del 8 a l'li de 
novembre), i 

1 a Ucraïna: 2nd Circus Festival "Golden Trick of Kobzov" (Kamenetz-Podolsk, del 27 de 
juny a I'l de juliol). 

1.3. Èxits dels artistes participants 

Els artistes presentats en el Festival, per primer cop a Europa, es compten entre les noves atraccions 
contractades no només pels altres festivals, de major trajectòria, sinó igualment pels circs de més 
prestigi a Europa. 

Respecte a la resta de festivals, la peculiaritat del Festival de Figueres és la de presentar únicament 
artistes mai vistos abans en cap pista de circ europea. Aquesta característica ha fet que, des de la seva 
primera edició, el Festival es converteixi en la porta al vell continent per a aquells artistes desitjosos de 
presentar-se al públic europeu. En les anteriors edicions nombrosos programadors i directors de 
càstings d'espectacles internacionals es desplaçaren fins la capital altempordanesa per a contractar 
artistes. L'èxit obtingut pels artistes de la primera edició en posteriors espectacles i festivals ha fet 
créixer el prestigi de la manifestació catalana i ha despertat gran interès entre els professionals en vistes 
a la tercera edició com demostra el fet que, a 4 mesos de l'estrena del Festival, ja hi hagi un bon 
nombre de reserves en els diferents hotels que col·laboren amb el Festival. 

1.4. Nova web i nou canal de venda d'entrades en 4 idiomes 

Dins la línia de millora de l'experiència global de l'espectador i amb l'objectiu d'afavorir la proximitat 
amb ell a través d'un contacte permanent, més enllà dels 5 dies de Festival, l'organització ha consolidat 
el seu projecte "Festival 2.0." Un equip de 5 persones format per webmasters, community managers i 
creadors de continguts, asseguren el funcionament d'interaccions i actualitzacions diàries de: 

• una nova web en 4 idiomes (català, castellà, francès i anglès), amb continguts específics per a 
cadascun d'ells, que està associada a un nou canal de venda d'entrades (igualment quatrilingüe) a 
través del qual s'aconsegueixen imprimir les entrades igualment en els 4 idiomes de la web. D'aquesta 
manera, l'espectador pot completar tot el procés de compra amb el seu idioma. 

• una àmplia presència a les xarxes socials entre les que s'inclouen nou Facebook, Twitter, Flickr (més de 
7.000 imatges de fotògrafs professionals de les edicions anteriors) i Youtube (amb els vídeos dels 
reportatges i totes les atraccions dels passats Festivals). 

• un nou aplicatiu de contactes (CRM) amb 16.433 contactes que permet l'enviament massiu de 
mailings a diferents sectors: agències de viatges, espectadors, professionals, programadors, etc. 



» 2n salt » + artistes + atr accions + països participants| 
entrades a la venda! 



2.1. Tres nous espectacles amb més artistes totalment inèdits a Europa 

De la mateixa manera que feu en les dues primeres edicions i com marquen les regles dels altres 15 
veritables Festivals Internacionals de Circ d'arreu del món, la cita figuerenca s'estructura en dues 
semifinals totalment diferents (anomenades Espectacle Blau i Vermell) amb artistes totalment nous i 
una final (espectacle Or) a la cloenda del qual es lliuren els premis a les millors atraccions que 
prèviament han estat puntuades per un jurat d'experts. Un seguit d'activitats paral·leles de diferent 
índole acompanyen els espectacles, nucli central de l'esdeveniment: conferències, taules rodones, 
presentacions de llibres, exposicions... 

Per a la 3a edició augmenta el nombre d'atraccions presentades de 22 a 24 (12 en cada semifinal), es 
sumen més artistes a la pista (de 56 a 65) i creix la quantitat de països representats de 12 a 14. 

2.2. Més representacions per a més espectadors: 5.878 entrades venudes a la prevenda! 

Després de l'excepcional acollida del Festival del Circ per part dels espectadors, en la seva nova edició es 
manté una carpa per a 2.250 localitats (de les que en aquesta edició se'n suprimeixen un centenar de 
baixa visibilitat per mantenir l'elevat índex de satisfacció) i es creen noves representacions: es dupliquen 
les sessions per a públic escolar (de 2 a 4, els matins de dijous i divendres) i s'afegeix una nova sessió el 
divendres per la tarda, a les 17.30h. 

En total es proposen 12 funcions (8 representacions a públic obert i 4 per a públic escolar), una més que 
en la darrera edició, pròrroga inclosa, amb un aforament total de 25.800 butaques. 

orari de representacions 



Dijous, 20 de febrer 2014 


Espectacle Blau: 9.45h, 12.30h (escolars) i 20.30h 


Divendres 21 de febrer 2014 


Espectacle Vermell: 9.45h, 12.30h (escolars), 17.30h i 21h 


Dissabte, 22 de febrer 2014 


Espectacle Blau: 16.30h i 21h 


Diumenge, 23 de febrer 2014 


Espectacle Vermell: 11.30h i 16h 


Dilluns, 24 de febrer 2014 


Espectacle Or 20.30h 



L'ampliació de sessions permet mantenir el preu de les entrades consolidant-se com a una de les 

ofertes artístiques de major qualitat del país amb un dels preus d'entrada més econòmic. 





Entrac 


les Festival 2014 




Categoria de Butaca 


Preu 


Carnet Jove, Universitari i Grups* 




Butaca Bronze 


15€ 


10€* 




Butaca Plata 


21€ 


16€* 




Butaca Or 


27€ 


22€* 




Butaca VIP 


35€ 


30€* 




Butaca VIP 


40€ 


35€* 



* Preus per a titulars Carnet Jove, universitaris menors de 29 anys i grups (min. 15 pers.) 



Mentre que el valor mig de l'entrada a les sessions de públic general és de 21,8€ (resultant del nombre 
d'entrades venudes a públic general fins ara dividit pel total ingressat), el cost real de cada entrada - 
suposant una ocupació del 100% i sense cap tipus d'invitació- és de 30,2€ (resultant de dividir la 
despesa general del Festival, restant-li els ingressos generats per les sessions escolars, pel nombre 
d'entrades de les sessions a públic obert). Essent més realistes i restant un 10% d'invitacions (la majoria 
usades en promocions tipus 2x1, premsa i membres del Jurat) i calculant una ocupació del 90%, el cost 
real d'entrada s'eleva a 37,3€ . Són doncs les subvencions i patrocinis privats els que permeten que 
l'espectador pugui gaudir d'un espectacle de circ de gran qualitat a uns preus populars. 

A banda de la política de preus, altres línies d'actuació apareixen encaminades a afavorir l'experiència 
global de compra de l'espectador: 

• important temps de venda anticipada: 4 mesos de comunicació prèvia 

• sistema propi de ticketing online amb print at home (sense necessitat de recollida en un punt físic) 
i accés al recinte a través de control per codi de barres. 

• Novetats 2014: 

- oferta de 3 paquets diferents ("Blau & Vermell", "Festival 100%" i "Low Cost") que ofereixen 
descomptes quan es compren entrades per a més d'un espectacle. 

- creació del pack "Experiència Circ" que afegeix a l'entrada a la fila la visita al backstage del 
Festival (camerinos, zona d'escalfament, cantina d'artistes i personal...) a banda d'accés a 
l'aparcament i zona VIP de l'esdeveniment. Limitat a 10 persones per representació. 

Durant els 20 dies que ha durat la prevenda exclusiva a espectadors de les passades edicions s'han 
venut 5.878 entrades per a la propera edició. La prevenda s'ha efectuat a través d'emails als 
espectadors de la la i 2a edició: un gest que ha premiat la fidelitat a l'esdeveniment i s'ha traduït amb 
una clara mostra d'adhesió al Festival que, abans d'arrencar la seva comunicació pública, ja veu ocupat 
un 22% del seu aforament. 



» 3r salt » Un arriscat equilibri financer 



3.1. El promotor: Circus Arts Foundation, fundació cultural sense ànim de lucre 

Com que el Festival del Circ s'organitza des d'una fundació cultural sense ànim de lucre, Circus Arts 
Foundation -auditada anualment com estableix la nova llei de fundacions-, i compta amb aportacions de 
diners públics ens sembla que hem de donar informació clara i detallada de tota l'activitat 
transcorreguda abans, després i durant el festival: per aquest motiu, i tal com s'ha vingut fent en les 
anteriors edicions, en les rodes de premsa de presentació i de balanç, es presenten públicament les 
xifres reals tant de previsió d'ingressos i despeses com de tancament econòmic i memòria balanç. I per 
tant això es, un cop més, el que ens disposem a fer en les properes ratlles. 

3.2. Previsions d'ingressos i despeses 2014 



PREVISIÓ INGRESSOS 



Previsió Taquillatge, cafeteries i merchandising 


60,77% 


340.000,00 € 


Previsió Patrocini (Club de Mecenatge + sponsors privats) 


14,30% 


80.000,00 € 


Ajuntament de Figueres + Diputació de Girona 


19,66% 


110.000,00 € 


Patronat de Turisme Girona - Costa Brava 


3,22% 


18.000,00 € 


Iberescena / INAEM 


2,06% 


11.500,00 € 


TOTAL INGRESSOS 


100% 


559.500,00 € 




PREVISIÓ DESPESES 


Personal 


17,68% 


99.000,00 € 


Orquestra i agents artístics 


3,57% 


20.000,00 € 


Transport de material artístic (cargos) 


8,75% 


49.000,00 € 


Viatges i tramitacions de visats 


15,18% 


85.000,00 € 


Despeses de producció 


33,39% 


187.000,00 € 


Producció tècnica del Festival 


3,93% 


22.000,00 € 


Premsa i comunicació 


7,86% 


44.000,00 € 


Hotels i dietes (personal, artistes i jurat) 


4,82% 


27.000,00 € 


Canal de vendes i SGAE 


3,39% 


19.000,00 € 


Stock punts de restauració i merchandising 


1,43% 


8.000,00 € 


TOTAL INGRESSOS 


100% 


560.000,00 € 



A data de Tacte de presentació de la tercera edició aquest és el dibuix del seu finançament: 




Per a la seva 3a edició, el festival segueix comptant amb el suport continuat i creixent de l'empresariat 
de la comarca com mostra un Club de Mecenatge del festival en creixement, avui amb més de 30 
empreses amb aportacions entre mil i tres mil euros cadascuna a canvi d'un seguit d'entrades i altres 
avantatges. 

A diferència del que acostuma a ocórrer en festivals d'aquestes magnituds, la part més important del 
finançament prové de capital privat: ja sigui de patrocinis o, especialment, del risc que assumeix el 
promotor i que compta reduir a mesura que avança el taquillatge. Resulta evident doncs que el primer 
aliat del Festival no és altre que l'espectador. 

3.3. Un conveni necessari per a la continuïtat de l'esdeveniment 

Aprofitant Tacte de presentació de la nova edició es procedirà a la signatura del conveni aprovat al 
ple de l'Ajuntament de Figueres del 26 d'octubre passat. L'Ajuntament de Figueres i Circus Arts 
Foundation, fundació cultural privada sense ànim de lucre creadora i organitzadora de 



4 



l'esdeveniment, han tancat un conveni plurianual que garanteix una cinquena part del finançament 
anual (un 20%) necessari per a la celebració del Festival Internacional del Circ Ciutat de Figueres fins al 
2017. No es tracta de diners exclusivament municipals sinó que la quantia prové de la suma de les 
aportacions de l'Ajuntament de Figueres i de la Diputació de Girona. Amb el conveni, l'organitzador 
assumeix la responsabilitat d'aconseguir anualment el finançament del 80% restant, fins el mig milió 
d'euros del cost total del festival, a través de patrocinis privats i venda d'entrades, assumint un risc 
de prop de 400.ooo€ anualment. Dit d'una altra manera, en cada edició, el promotor té la 
responsabilitat de multiplicar per 5 cada euro que assegura el conveni. 



Les millors atraccions mai viste s en els circs europeus 




65 artistes ■ 14 països ■ 24 atraccions • 3 espectacles 
t exposicions -llibres -conterències 




L'equip de creatius de l'estudi de disseny barceloní Roll Up, 
liderats per Jordi Taché, ha concebut el cartell del 3r Festival 
Internacional del Circ. Fugint de l'estètica estrident característica 
dels cartells dels circs convencionals que visiten habitualment la 
nostra ciutat, el present disseny aposta per una paleta de colors 
pastel amb un fons blanc que atorga el protagonisme absolut a 
alguns dels artistes convidats i al logotip del Festival. Tots ells 
dansant en aspes donant la mateixa impressió de moviment que 
ofereix un molinet de paper. 



El nou disseny serà objecte d'adaptacions per a cadascun dels 
elements gràfics prevists per a la comunicació del Festival 2014: 
banderoles, flyers, carpetes, lones, anuncis, merchondising, etc. 



Contacte Premsa 
Comèdia, Comunicació & Media 

Marc Gall - Nora Farrés. Tel. (+34) 680 168 217 e-mail: nfarres@comedianet.com 

